
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	        Bucureşti, 26 februarie 2019
                  Nr. Plx.  712/2018


A V I Z 

asupra propunerii legislative pentru modificarea Ordonanței de urgență a 

Guvernului nr. 22/2009 privind înființarea 

Autorității Naționale pentru Administrare și Reglementare în Comunicații
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre avizare, cu propunerea legislativă pentru modificarea Ordonanței de urgență a Guvernului nr. 22/2009 privind înființarea Autorității Naționale pentru Administrare și Reglementare în Comunicații trimisă  cu adresa nr. Plx. 712 din 17 decembrie 2018, înregistrată în cadrul Comisiei juridice sub nr.4c-13/1178/2018 din 18.12.2018.

Camera Deputaţilor este primă Cameră sesizată.
Propunerea legislativă are ca obiect de reglementare modificarea Ordonanţei de urgenţă a Guvernului nr.22/2009, în sensul înlocuirii Comisiei economice, industrii şi servicii din conţinutul actului normativ, cu Comisia pentru comunicaţii şi tehnologia informaţiei, care preia atribuţiile specifice domeniului de activitate de la Comisia economică, industrii şi servicii.

În şedinţa din data de 26 februarie 2019, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis cu nr. 1056 din data de 7.11.2018.

În urma dezbaterilor, Comisia juridică, de disciplină şi imunităţi a hotărât să acorde aviz favorabil propunerii legislative. 
   Potrivit dispoziţiilor art. 73 din Constituţia României, republicată, prin obiectul său de reglementare, propunerea legislativă se încadrează în categoria legilor organice.

 PREŞEDINTE,                               
                                                  SECRETAR,

         Nicușor HALICI                                                                           Aida Cristina CĂRUCERU
Consilier parlamentar,

Alina Grigorescu

